**Pagbubuo ng Paksa ng Simposyum**

**Critique ng Akdang Pampanitikang Mediterranean**

Sa pagbuo ng isang critique sa akdang pampanitikang Mediterranean, susuriin ang kasaysayan at halaga ng bawat akda sa pagbuo ng panitikang Mediterranean. Isasaalang-alang ang dalawang katanungan sa pagbibigay ng critique:

* **Paano nasasalamin ng akda ang kulturang Mediterranean?**
* **Ano ang naging impluwensiya nito sa panitikang Mediterranean?**

Tukuyin at talakayin ang bawat elemento ng akda at magbigay ng opinyon tungkol sa bisa, pagiging masining, at kahalagahan nito. Kailangang sagutin ng kabuuang pagsusuri sa mga elemento ang dalawang pangunahing katanungan.

**Mga Elementong Tutukuyin at Tatalakayin:**

1. Pagpapakilala sa May-akda
2. Impluwensiya ng Akda sa Panitikang Mediterranean
3. Porma at Anyo ng Akda
   1. Uri ng Panitikan at Genre
   2. Buod
   3. Tauhan
   4. Tagpuan at Panahon
   5. Balangkas ng mga Pangyayari
4. Mensahe ng Akda Kaugnay sa Kulturang Mediterranean

**Pagbuo ng pangkat**

**Ang guro ang magiging punong-abala ng gaganaping simposyum. Hatiin sa apat na grupo ang klase.**

* **Pagbuo ng programa**- Magsasaayos ng daloy ng programa.
* **Pag-aayos ng gaganapan ng simposyum**- Pagpili ng gaganapan ng simposyum at ang pagsasaayos ng mga kagamitan tulad ng upuan, mesa, mga mikropono, speaker, sounds, at iba kinakailangang upang maisagawa ang simposyum.
* **Pagpapalaganap ng simposyum** (publicity)- pagpapalaganap ng mga poster upang makapanghikayat ng manonood o makikilahok sa simposyum.
* **Mga magsasalita sa simposyum**- Ito ang grupong nagsaayos ng mga impormasyong sinaliksik ng klase. Kinakailangang pag-aralang mabuti ang paksa ng grupo. Marapat na sumangguni sa guro.